ประกาศคณะกรรมการกํากับตลาดทุนที่ ทน. 48/2556เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม (ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 119(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 3 แห่งประกาศคณะกรรมการกํากับตลาดทุน ที่ ทน. 19/2554 เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม ลงวันที่ 5 กรกฎาคม พ.ศ. 2554 และให้ใช้ความต่อไปนี้แทน"ข้อ 3 ข้อผูกพันอย่างน้อยต้องมีรายการที่แสดงสาระสําคัญดังต่อไปนี้(1) ชื่อโครงการจัดการกองทุนรวม(2) รายละเอียดของโครงการจัดการกองทุนรวม ซึ่งต้องมีข้อกําหนดที่ระบุให้โครงการจัดการกองทุนรวมที่ผ่านการอนุมัติจากสํานักงาน หรือผ่านการแก้ไขเพิ่มเติมตามมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่แนบท้ายข้อผูกพันถือเป็นส่วนหนึ่งของข้อผูกพันนี้(3) อํานาจหน้าที่และความรับผิดชอบของบริษัทจัดการกองทุนรวม(4) สิทธิ หน้าที่ และความรับผิดชอบของผู้ถือหน่วยลงทุน (5) สิทธิ หน้าที่ และความรับผิดชอบของผู้ประกัน และการเปลี่ยนตัวผู้ประกันในกรณีของกองทุนรวมมีประกัน(6) ข้อจํากัดการถือหน่วยลงทุน (ถ้ามี)(7) ข้อจํากัดในการจ่ายเงินปันผล (ถ้ามี)(8) วิธีการชําระเงินหรือทรัพย์สินอื่น(9) การออกและส่งมอบเอกสารแสดงสิทธิในหน่วยลงทุน(10) การจัดทําทะเบียนหน่วยลงทุน การโอนหน่วยลงทุน และข้อจํากัดการโอนหน่วยลงทุน(11) การแต่งตั้ง อํานาจหน้าที่และความรับผิดชอบของผู้ดูแลผลประโยชน์(12) การเปลี่ยนบริษัทจัดการกองทุนรวมและผู้ดูแลผลประโยชน์(13) การแก้ไขเพิ่มเติมข้อผูกพัน (14) หลักเกณฑ์และวิธีการในการขอมติของผู้ถือหน่วยลงทุน และผลบังคับของมติ(15) การชดใช้หรือเยียวยาความเสียหายแก่กองทุนรวมหรือผู้ถือหน่วยลงทุน ตลอดจนการระงับข้อพิพาทระหว่างบริษัทจัดการกองทุนรวมและผู้ถือหน่วยลงทุน(16) การเลิกกองทุนรวม (17) การชําระบัญชีเมื่อเลิกกองทุนรวม" ข้อ 2 ให้เพิ่มความต่อไปนี้เป็นข้อ 5/1 แห่งประกาศคณะกรรมการกํากับตลาดทุน ที่ ทน. 19/2554 เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม ลงวันที่ 5 กรกฎาคม พ.ศ. 2554 "ข้อ 5/1 รายการข้อจํากัดในการจ่ายเงินปันผล ต้องมีสาระสําคัญอย่างน้อยดังต่อไปนี้ (1) ข้อกําหนดที่แสดงว่า บริษัทจัดการกองทุนรวมจะไม่จ่ายเงินปันผลให้แก่ผู้ถือหน่วยลงทุนในส่วนที่เกินข้อจํากัดการถือหน่วยลงทุน เว้นแต่เป็นกรณีที่ได้รับยกเว้น ทั้งนี้ ตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ (2) ข้อกําหนดที่แสดงว่า บริษัทจัดการกองทุนรวมจะจัดทําบัญชีและแยกเงินที่ไม่อาจจ่ายเป็นเงินปันผลออกจากบัญชีและทรัพย์สินของกองทุนรวม และไม่นําเงินดังกล่าวมารวมคํานวณเป็นมูลค่าทรัพย์สินของกองทุนรวม และจะส่งเงินดังกล่าวให้เป็นรายได้ของแผ่นดิน" ข้อ 3 ให้ยกเลิกความใน (3) ของข้อ 8 แห่งประกาศคณะกรรมการกํากับตลาดทุน ที่ ทน. 19/2554 เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม ลงวันที่ 5 กรกฎาคม พ.ศ. 2554 และให้ใช้ความต่อไปนี้แทน "(3) ข้อกําหนดที่แสดงว่า บริษัทจัดการกองทุนรวมมีอํานาจปฏิเสธการโอนหน่วยลงทุน ในกรณีที่การถือหน่วยลงทุนเกินข้อจํากัดการถือหน่วยลงทุนตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ" ข้อ 4 ให้ยกเลิกความใน (ง) และ (จ) ของ (1) ในข้อ 12 แห่งประกาศคณะกรรมการกํากับตลาดทุน ที่ ทน. 19/2554 เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม ลงวันที่ 5 กรกฎาคม พ.ศ. 2554 และให้ใช้ความต่อไปนี้แทน "(ง) การไม่นับคะแนนเสียงของผู้ถือหน่วยลงทุนทั้งหมดในบางกรณี เช่น กรณีที่ผู้ถือหน่วยลงทุนถือหน่วยลงทุนเกินข้อจํากัดการถือหน่วยลงทุนตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ (จ) จํานวนเสียงที่ใช้เป็นมติ และวิธีการนับมติ โดยอย่างน้อยต้องมีข้อกําหนดดังต่อไปนี้ 1. ในกรณีที่เป็นการขอมติที่มีผลกระทบต่อผู้ถือหน่วยลงทุนอย่างมีนัยสําคัญ ต้องได้รับมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการจัดการกองทุนรวมนั้น 2. ในกรณีที่กองทุนรวมมีการแบ่งชนิดหน่วยลงทุนออกเป็นหลายชนิด ต้องมีข้อกําหนดเกี่ยวกับการขอมติผู้ถือหน่วยลงทุนของกองทุนรวมดังกล่าวตามหลักเกณฑ์ที่ออกโดยอาศัยอํานาจตามมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535" ข้อ 5 ให้เพิ่มความต่อไปนี้เป็นข้อ 12/1 แห่งประกาศคณะกรรมการกํากับตลาดทุน ที่ ทน. 19/2554 เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม ลงวันที่ 5 กรกฎาคม พ.ศ. 2554 "ข้อ 12/1 รายการการเลิกกองทุนรวม ต้องมีรายละเอียดอย่างน้อยดังต่อไปนี้ (1) ข้อกําหนดว่าบริษัทจัดการกองทุนรวมจะเลิกกองทุนรวมเมื่อจํานวนผู้ถือหน่วยลงทุนของกองทุนรวมลดลงต่ํากว่าจํานวนที่กําหนดหรือมีการขายคืนหน่วยลงทุนเกินกว่าสองในสามของจํานวนหน่วยลงทุนที่จําหน่ายได้แล้วทั้งหมดตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุน (2) ข้อกําหนดว่า บริษัทหลักทรัพย์จะเลิกกองทุนรวม เมื่อสํานักงานมีคําสั่งเลิกกองทุนรวมตามมาตรา 128 หรือเมื่อสํานักงานมีคําสั่งเพิกถอนการอนุมัติให้จัดตั้งกองทุนรวมตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุน" ข้อ 6 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2556 เป็นต้นไปประกาศ ณ วันที่ 14 พฤศจิกายน พ.ศ. 2556 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน